  Майя Бывальцева 2017-тӥ арын Сюмсиын выль стадион но Якшур-Бодьяын куас база усьтозы. 25-тӥ коньывуонэ элькунысь Кун Кенешлэн сессияз со сярысь вераз Удмуртиысь кивалтэтлэн тӧроез Виктор Савельев. Объектъёсты пукто тол но гужем гурт шудонъёслы. Выль куас базаез вуоно арын тулыспалэ усьтыны малпало. Виктор Савельевлэн верамезъя, али Удмуртиысь кивалтэт «Ижкарысь электромехкания «Купол» заводэн» вылӥ спортэз азинтонъя тупанкыл юнматӥз, со баскетболъя «Купол — Родники» клублы 1-тӥ суперлигае — Россилэн Чемпионатаз пыриськыны луонлык сётэ. Со сяна, «КОМОС-ГРУПП» огазеяськон нылкышноослэн волейболъя «Италмас» клубзылы юрттыны малпа, со Вылӥ «Б» лигаысь командаос пӧлын Россилэн чемпионатаз пыриське. Озьы ик элькунын кун но ужбергатон ласянь валче ужанъя кык ӵектосъёс быдэстӥсько, соослы Удмуртиысь инвестициосъя фонд дурбасьтӥз. Сарапулын спортъя центр, Пероггуртын спортъя огъет пуктӥське. Нырысетӥзэ 2017-тӥ арын усьтыны чаклало, кыкетӥзэ — 2020-тӥ арын. Тегъёс: Спорт ВикторСавельев Удмуртия инвестициос  